CELEX: 32017R1961
Language: mt
Date: 2017-08-02 00:00:00
Title: Regolament Delegat tal-Kummissjoni (UE) 2017/1961 tat-2 ta' Awwissu 2017 li jemenda r-Regolament (KE) Nru 606/2009 fir-rigward ta' ċerti prattiċi enoloġiċi

28.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 279/25
            
         REGOLAMENT DELEGAT TAL-KUMMISSJONI (UE) 2017/1961
   tat-2 ta' Awwissu 2017
   li jemenda r-Regolament (KE) Nru 606/2009 fir-rigward ta' ċerti prattiċi enoloġiċi
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 75(2) u (3)(g) tiegħu,
   Billi:
   
               (1)
            
            
               Skont l-Artikolu 3 tar-Regolament tal-Kummissjoni (KE) Nru 606/2009 (2), il-prattiċi enoloġiċi awtorizzati huma stabbiliti fl-Anness I A ta' dak ir-Regolament. L-Organizzazzjoni Internazzjonali tad-Dielja u l-Inbid (OIV) adottat 12-il riżoluzzjoni enoloġika li kienu inklużi fid-Deċiżjoni tal-Kunsill tas-7 ta' Ottubru 2016, fosthom żewġ prattiċi enoloġiċi ġodda dwar l-użu ta' żeoliti y-faujasit biex jadsorbu l-aloanisoli u t-trattament tal-inbid bil-poliaspartat tal-potassju. Sabiex jitqies il-progress tekniku u biex il-produtturi mill-Unjoni jingħataw l-istess possibbiltajiet bħal dawk disponibbli għall-produtturi minn pajjiżi terzi, jenħtieġ li dawn il-prattiċi enoloġiċi ġodda jiġu awtorizzati fl-Unjoni skont il-kundizzjonijiet tal-użu ddefiniti mill-OIV.
            
         
               (2)
            
            
               Skont l-Artikolu 80(3)(b) tar-Regolament (UE) Nru 1308/2013, meta tawtorizza prattiċi enoloġiċi għall-inbid, il-Kummissjoni għandha tqis il-protezzjoni tas-saħħa tal-bniedem. L-użu ta' addittivi tal-ikel jenħtieġ li jkun konformi mar-Regolament (KE) Nru 1333/2008 tal-Parlament Ewropew u tal-Kunsill (3). Il-poliaspartat tal-potassju ma kienx inkluż fil-lista tal-Unjoni ta' addittivi tal-ikel approvati għall-użu fl-ikel stabbilita fl-Anness II tar-Regolament (KE) Nru 1333/2008. Madankollu, l-Anness II tar-Regolament (KE) Nru 1333/2008 dan l-aħħar ġie emendat bir-Regolament tal-Kummissjoni (UE) 2017/1399 (4) biex jiġi inkluż f'dik il-lista tal-Unjoni ta' addittivi tal-ikel. Għalhekk, it-trattament tal-inbid bil-poliaspartat tal-potassju issa jista' jiġi awtorizzat fl-Unjoni.
            
         
               (3)
            
            
               Għalhekk, jenħtieġ li r-Regolament (KE) Nru 606/2009 jiġi emendat skont dan,
            
         ADOTTAT DAN IR-REGOLAMENT:
   Artikolu 1
   L-Anness I A tar-Regolament (KE) Nru 606/2009 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Awwissu 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Ir-Regolament tal-Kummissjoni (KE) Nru 606/2009 tal-10 ta' Lulju 2009 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 479/2008 fir-rigward tal-kategoriji tal-prodotti tad-dwieli, il-prattiċi enoloġiċi u r-restrizzjonijiet applikabbli (ĠU L 193, 24.7.2009, p. 1).
   
      (3)  Ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (ĠU L 354, 31.12.2008, p. 16).
   
      (4)  Ir-Regolament tal-Kummissjoni (UE) 2017/1399 tat-28 ta' Lulju 2017 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 dwar il-poliaspartat tal-potassju (ĠU L 199, 29.7.2017, p. 8).
   
      ANNESS
      L-Anness I A tar-Regolament (KE) Nru 606/2009 huwa emendat kif ġej:
      
                  (1)
               
               
                  fit-tabella, jiżdiedu r-ringieli 57 u 58 li ġejjin:
                  
                              1
                           
                           
                              2
                           
                           
                              3
                           
                        
                              Prattika enoloġika
                           
                           
                              Kundizzjonijiet tal-użu
                           
                           
                              Limiti fuq l-Applikazzjonijiet tal-użu
                           
                        
                              “57
                           
                           
                              Użu ta' pjanċi filtranti li fihom żeoliti y-faujasit biex jadsorbu l-aloanisoli
                           
                           
                              Skont il-kundizzjonijiet stipulati fl-Appendiċi 23
                           
                           
                               
                           
                        
                              58
                           
                           
                              Trattament bil-poliaspartat tal-potassju fl-inbid
                           
                           
                              Skont il-kundizzjonijiet stipulati fl-Appendiċi 24
                           
                           
                              Sal-limitu ta' użu ta' 10 g/hl”
                           
                        
            
                  (2)
               
               
                  jiżdiedu l-Appendiċijiet 23 u 24 kif gej:“
                     Appendiċi 23
                     
                        Rekwiżiti għall-użu ta' pjanċi filtranti li fihom żeoliti y-faujasit
                     
                     L-għan tal-użu ta' pjanċa filtranti li fiha żeoliti y-faujasit applikata matul il-filtrazzjoni huwa li l-konċentrazzjoni ta' aloanisoli responsabbli għat-togħma ta' qtugħ fl-inbejjed, tinżel taħt il-limitu minimu tal-perċezzjoni sensorja.
                     
                        Preskrizzjonijiet:
                     
                     
                                 (a)
                              
                              
                                 It-trattament jenħtieġ li jsir f'inbejjed iċċarati;
                              
                           
                                 (b)
                              
                              
                                 il-pjanċi filtranti jenħtieġ li jitnaddfu u jiġu diżinfettati qabel il-filtrazzjoni;
                              
                           
                                 (c)
                              
                              
                                 l-applikazzjoni ta' żeoliti y-faujasit jenħtieġ li tkun konformi mal-preskrizzjonijiet fil-Kodiċi Enoloġiku Internazzjonali.
                              
                           
                  
                     Appendiċi 24
                     
                        Rekwiżiti għat-trattament bil-poliaspartat tal-potassju fl-inbid
                     
                     L-għan taż-żieda ta' poliaspartat tal-potassju fl-inbejjed huwa li ssir kontribuzzjoni għall-istabbilizzazzjoni tartarika tal-inbejjed.
                     
                        Preskrizzjonijiet:
                     
                     
                                 (a)
                              
                              
                                 L-aqwa doża ta' poliaspartat tal-potassju għall-istabbilizzazzjoni tal-inbejjed, anki dawk bi grad għoli ta' instabbiltà tartarika, ma tridx taqbeż 10 g/hL. B'dożi ogħla minn hekk, ir-rendiment ta' stabbilizzazzjoni tal-poliaspartat tal-potassju (KPA) ma jitjiebx u, f'ċerti każijiet, l-inbid jista' jispiċċa aktar imdardar;
                              
                           
                                 (b)
                              
                              
                                 għall-inbejjed ħomor b'instabbiltà kollojdali għolja, huwa rrakkomandat pretrattament bil-bentonit;
                              
                           
                                 (c)
                              
                              
                                 l-applikazzjoni ta' poliaspartat tal-potassju trid tkun konformi mal-preskrizzjonijiet fil-Kodiċi Enoloġiku Internazzjonali.
                              
                           ”